Vincent Malý

Mons. Vincent Malý Dr. h. c. (* 3. september 1922, Čierne Kľačany – † 26. január 2008, Nitra) bol slovenský rímskokatolícky kňaz, teológ a prekladateľ liturgických kníh.

 Život 
Vincent bol najstarším synom Vincenta a Viktórie Malých a sviatosť krstu prijal v pondelok 4. septembra 1922 vo farskom kostole v Zlatých Moravciach, krstnými rodičmi boli Martin Malý a jeho manželka Helena. Študoval na zlatomoraveckom gymnáziu, v kňazskom seminári študoval v rokoch 1942 - 1947. Jeho spolužiakmi zo seminára boli aj kardinál Jozef Tomko, Anton Bagín (1923 - 1992). V nedeľu 22. júna v roku 1947 bol Mons. Vincent Malý vysvätený za kňaza spolu s ním aj ďalší bohoslovci, medzi ktorými bol aj Anton Bagín. Primičná svätá omša sa konala v rodnej obci Čierne Kľačany v nedeľu 29. júna 1947. Špecializoval sa na liturgiu a jeho pozornosť bola zameraná najmä na Druhý vatikánsky koncil a konštitúciu Sacrosanctum Concilium. Jeho najbližšími spolupracovníkmi boli Ferdinand Javor a Vladimír Filo. K tomuto záujmu koncom 20. storočia sa pripájajú aj ďalšie činnosti: zostavovanie vlastných kníh, recenzie. 

 Pastoračná činnosť 
Pastoračné pôsobenie začal v roku 1947 ako kaplán. V tejto pastoračnej činnosti zotrval vyše šesťdesiat rokov, na viacerých miestach bratislavsko-trnavskej arcidiecézy. Jeho prvým pôsobiskom bola obec Pribeta kde pôsobil ako kaplán (1947-1948). Druhým pôsobiskom Mons. Vincenta Malého bolo kaplánske miesto v Leviciach kde pôsobil šesť rokov (1948-1954). Ďalším pôsobiskom bola terajšia časť Bratislavy Trnávka kde pôsobil ako administrátor (1955-1959). Jeho predposledným pôsobiskom bola Trnava časť Kopánka (1959-1969). Biskup Július Gábriš ho vymenoval za asesora. Jeho najdlhším a zároveň aj posledným pastoračným pôsobiskom bola obec Lužianky.
S príchodom Mons. Vincenta Malého do obce Lužianky sa viaže utvorenie farnosti v obci. Od roku 1969 až do svojej smrti v roku 2008 bol v tejto obci ako správca farnosti a neskôr správca dekanátu. Plných 39 rokov svojho života prežil v tejto obci ako správca farnosti. V roku 2007 mu bolo udelené vyznamenanie pri príležitosti 85 rokov života a 60 rokov kňazskej služby dostal ocenenie, ktoré ešte nikto pred nim nedostal a to Čestný občan obce Lužianky.  

 Dielo 
Pracoval na preklade liturgických kních do slovenského jazyka.
 MALÝ, V.: Fórum pastoračných problémov. In: Duchovný pastier, roč.44 (1969), č. 1, s. 46-48.  
 MALÝ, V.: Okolo holandského katechizmu. In: Duchovný pastier, roč.44 (1969), č. 3, s. 129-130.
 MALÝ, V.: Nový rímsky breviár. In: Duchovný pastier, roč.44 (1969), č.5, s. 242-244.
 MALÝ, V.: Otec biskup a liturgia. In: Duchovný pastier, roč.44 (1969), č.6, s. 288-290.
 MALÝ, V.: Nova et vetera componere. In: Duchovný pastier, roč.44 (1969), č.7, s. 339-341.
 MALÝ, V.: Nový liturgický rok. In: Duchovný pastier, roč.44 (1969), č.8, s. 387-390.
 MALÝ, V.: Stav liturgie na Slovensku, In: Liturgia. 1991, roč. 1, č. 4, s. 281.
 MALÝ, V.: Úcta k svätej Anne. Trnava: KON-PRESS, 1997. 46 s. ISBN 8085413329
 MALÝ, V.: Úcta k Sedembolestnej Panne Márii. 1. vyd. Bratislava: Lúč, 1994.  75 s. ISBN 8071141097
 MALÝ, V.: Poučenie o sviatosti birmovania. 6. dopl. vyd. Trnava: SSV, 2005. 194 s. ISBN 807162568X
 MALÝ, V.: Novéna k svätému Pátrovi Piovi: Pre chorých a trpiacich. 1. vyd. Trnava: SSV, 2005. 23 s. ISBN 8071625671
 MALÝ, V.: Kráľovná mája: Májové pobožnosti. Bratislava: LÚČ, 2000. 161 s. ISBN 8071142972

 Referencie 

 BAJANÍK, S.: Náš rodák prof. ThDr. Alojz Martinec. Čierne Kľačany: MoMS. 2007.
 DIAN, D.: Mons. PhDr. H. c. Vincent Malý, apoštolský protonotár jubiluje. In: Duchovný pastier. Trnava: SSV, 1997, roč. 78, č. 7., s. 334 – 335.
 DIAN, D.: Mons. PhDr. H. c. Vincent Malý, apoštolský protonotár jubiluje. In: Duchovný pastier. Trnava: SSV, 2007, roč. 88, č. 6., s. 461.
 MALÝ, Vincent. In: 
 VÍGLASKÝ, R.: Mons. Vincent Malý – Apoštolský protonotár (1922 – 2008). Obnova liturgie na Slovensku. Varín : Roman Víglaský, 2013, 136 s. ISBN 9788097135065

Kategória:Slovenskí rímskokatolícki kňazi
Kategória:Slovenskí teológovia
Kategória:Slovenskí prekladatelia
Kategória:Osobnosti z Čiernych Kľačian
Kategória:Držitelia čestných doktorátov Trnavskej univerzity v Trnave